ทองคำร่วง 16.8ดอลล์
สัญญาทองคำตลาดนิวยอร์กปิดร่วงลง หลัง แผนกู้วิกฤตหนี้ยุโรปคืบหน้า
6 ธ.ค. 2554

สัญญาทองคำตลาดนิวยอร์กปิดร่วงลง หลัง แผนกู้วิกฤตหนี้ยุโรปคืบหน้า
สัญญาทองคำตลาด COMEX (Commodity Exchange) ส่งมอบเดือนก.พ.ร่วงลง 16.8 ดอลลาร์ หรือ 1% ปิดที่ 1,734.5 ดอลลาร์/ออนซ์ หลังจากเคลื่อนตัวในช่วง 1736.5 - 1735.5 ดอลลาร์
นักวิเคราะห์ระบุว่า นักลงทุนมีมุมมองที่เป็นบวกมากขึ้นเกี่ยวกับแนวโน้มเศรษฐกิจของสหภาพยุโรป (อียู) หลังจากประธานาธิบดีนิโคลาส์ ซาร์โกซีของฝรั่งเศส และนางอังเกลา แมร์เคล นายกรัฐมนตรีเยอรมนีได้ออกแถลงการณ์ร่วมกันว่า ทั้งสองประเทศได้บรรลุข้อตกลงการเพิ่มความเข้มงวดด้านวินัยการคลังของประเทศยูโรโซน เพื่อฟื้นฟูความเชื่อมั่นของกลุ่มยูโรโซน
นักลงทุนจับตาดูการประชุมสุดยอดผู้นำอียูซึ่งจะมีขึ้นในวันศุกร์ เพื่อดูว่ามาตรการเพิ่มวินัยด้านการคลังที่ได้รับการสนับสนุนจากผู้นำเยอรมนีและฝรั่งเศสนั้น จะผ่านความเห็นชอบจากผู้นำของประเทศอื่นๆในอียูและยูโรโซนในการประชุมครั้งนี้หรือไม่